Elegiile lui Nichita Stănescu 


Motto: Trupul meu viu şi sufletul meu viu, / sau poate mai degrabă 
dorinţele mele, / le-am ridicat ca pe nişte globuri mişcătoare / spre 
stele. (Nichita Stănescu, Cântec de om) 


Cuvinte cheie: elegie, imagine, Nichita, superrealism, eu, lumi 
1. Greul interior al imaginii create în elegia lui Nichita Stănescu 


Nichita Stănescu s-a născut în acel sfârșit de martie, într-un an al dublului magic al cifrei trei, 
ca senzor al vibraţiilor unei poezii ce anticipa începutul unei noi ere în creaţia versificată, o 
naștere cu mult înaintea celei care avea să justifice eliberarea eului față de un sistem rigid. El 
avea să fie unul dintre aceia care urmau să netezească drumul spre o creaţie spontană. 
Suprarealismul lui întrezărea drumul abrupt al superrealismului mileniului trei, în care 
superexistenţa dezvăluia închisul din interiorul dezvăluit și dezvelit de valtrapurile reţinerilor 
o literatură în care cuvântul avea să lovească imaginea imaginaţiei extrovertite. Tipul 
exhibiționist supravieţuia alături de cel introvertit și îi demonstra libertatea ca bun simţ, 
chiar dacă goliciunea lui punea în valoare formele ascunse ale firii și ale cuvântului: ” El 
începe cu sine și sfârșește / cu sine” (2009:101), avea să scrie în începutul primei sale elegii, 
poetul-om Nichita Stănescu. Continuator al sistemului previzionar bacovian, interpret al unor 
unor semne bizare ale existenței fiindului, cercetător ale eului cosmic, cu care armoniza și-și 
petrecea marele timp fiindual, versul măiestrit al poetului descindea ca un hrismos în 
începutul de viață al sortitului: "Nu-l vestește nicio aură, nu-l / urmează nicio coadă de 
cometă.” El cercetează ca un astrolog, fiind însuși un eu cosmic, când binele ar putea da 
omului legătura de care să se poată prinde și ridica. 

Elegia, închinată sugestiv unui întemeietor de neam creator de artă, dezvăluie forma 
începutului și sugerează prin cuvântul artei literare versificate că din cel ce nu are de 
transmis vreun mesaj lumii: ”...nu străbate-n afară / nimic” de aceea profanul se întoarce, 
după ce nu mai este, la ceea ce e lipsit de formă și chip. Însă, literatul, asemănător sferei 

” „are cel mai mult trup / învelit cu cea mai strâmtă piele / cu putinţă.” El se dovedește, în 
imaginea perturbată a firii și a egoului teluric că material "nu are nici măcar / atâta piele cât 
sfera.” Mărturisitor al actului ființării omului de început, poetul descrie singurul mijloc al 
facerii, al începutului vieţii: ”El este înlăuntrul — desăvârșit / și, / deși fără margini, e profund 
/ limitat. Ruperea cuvântului din vers și continuarea celuilalt vers cu unele dintre cuvintele 
coborâte în graba exprimării dau o libertate a exprimării și o înaintare a gândirii în păreri 
care sugerează: "Dar de văzut nu se vede.” 

Nichita Stănescu vede lumii, traversează planuri nevăzute și trăiește cosmic fiindul teluric, 
dorindu-și lumea ca pe o trecere, un schimb a tot ceea ce se poate închega în sistemul 
existenţial: “Nu-l urmează istoria / propriilor lui mișcări”, spune la un moment dat, petrecut 
de vreme experimențţială, lucidă, detașată de pântecul înnegrit de griji al vieţii ce i-a fost 


dată, ca un creat pentru eternitate. E pătruns de credinţă, pentru că din lumea de unde vine, 
divinul tronează peste aleşii ce au eul cosmic: ”EI este înlăuntrul desăvârșit, / interiorul 

punctului, mai înghesuit / în sine decât însuși punctul.” Cât de doveditor este punctul ca 
semn al începutului de viață istovitoare în universul încărcat și lipsit de răspunsuri, câte 
enigme ale celui care gândește se întind ca aripile îngerilor și cât adevăr destăinuie poetul 
când spune: "Aici dorm eu, înconjurat de el.” Pronumele personal el are atâtea semnificaţii și 
trimiteri de la geneză și până la timpul când, luminat de străfulgerări ale cosmicului, poetul 
destăinuie importanţa existenţială a acestuia și îl așează în elegia sa ca o nemărginire a 
visului în care dorește ca “totul” să fie “inversul totului”. ”El-ul” nu se opune mersului lumii și 

nici nu neagă acest invers care este “totul”. Unde oare își încetinește mersul poet-om, care 
poartă numele bărbat și pe care îi vede populând pe unul din umerii lui, tresărind la “șirul de 
femei” de pe umărul celălalt. Această populare este însăși viaţa și continuitatea ei ca lume 
însă poetul se detașează ca unicul purtător de aripi care ”bat” ca apoi să adoarmă într-un 

“aici” care nu este al lumii, ci "înlăuntrul desăvârșit, / care se începe cu sine / și se sfârșește 
cu sine...”. Sinele săvârşeşte creația "nevestit de nicio aură”, și continuă cu ceea ce de fapt 
Nichita Stănescu a deschis lumea nouă a poeziei românești, în acel an 1966, "neurmat de 
nicio coadă / de cometă”, pentru că această apariţie cosmică a fost semnul prin care se 
vestea lumii nașterea fiului deusian. Coada de cometă, din Elegia Întâia, sugerează începutul, 
facerea noii lumi literare a creaţiei suprarealismului, arta ruptă de reguli, poezia nerimată, 


rezistenţa prin idei sugerate în cuvântul exprimat. 
2. Tumult în istoria luptei cu trecutul geticii 


Nichita Stănescu fremăta mult în istorie și, poate de aceea, cuvintele lui sunt pătrunse de un 
misticism elevat, nelegat de profanul care nu înțelege adevărul, ci caută scopul de a domina 
prin neînțeles. El sugera ca un înţelept zamolxian ideea și lăsa cuvântul să pătrundă în minţile 
lor, a acelora care știau cum să intre pe poarta larg deschisă aparent a înţelesului și domina 
prin frumuseţea cuvântului căutat să redea taina de unde: "În fiecare scorbură era așezat un 
zeu” (2009:104). 

A doua elegie, dedicată celui care a pătruns în getica frământată de taine și dedesubturi 
măiestrit dăltuite în ruine, istoricul Vasile Pârvan , pătrunde începutul: "Dacă se crăpa o 
piatră, repede era adus / și pus acolo un zeu” și dă înţelesul dorinței omului arhaic, tracul 
străbun, că deusiană era toată existenţa lui și în puterea cerului era fiindul teluric, cât și eul 
gânditor și detașat de lumesc. În tot ce exista, ca fapt împlinit al inteligenţei omului elevat, și 
cădea stricăciunii la un moment dat, așezarea cuvântului deusian semnifica întregire și 
repunere în mers, o continuitate a vieţii: “Era de ajuns să se rupă un pod, / ca să se așeze în 
locul gol un zeu...”. Însuși trupul omenesc era dovedit ca aparținător creaţiei, o credinţă a 
făuririi trupului prin facere și o apropiere mai mult a omului de faptul deusian a creării prin 
iubire: “ca să ne închinăm lui, pentru că el / apără tot ceea ce se desparte de sine.” Acest 
”sine” pe care poetul îl amintește nu este altceva decât legătura pe care egoul teluric o are 
tot timpul vieţii cu eul cosmic, însă puţinii dintre oamenii lumii pământești vor ști să dea 
valoarea sinelui și apropierii lui de zeul protector. Luptătorul poate fi oricare dintre 


urmăritorii vieţii, acei căutători de daruri alese ale sinelui, poetul avertizează omul, însă nu 
pe oricare, ci doar pe acela dăruit să știe cum și în ce fel să slăvească din interiorul lui zeul. 


3. Elegia stănesciană mai aproape de superrealismul mileniului trei 


Cititorul s-ar putea întreba cum de abia la cea de a treia elegie am consimțit încercarea 
definirii celor unsprezece poezii, care compun un capitol deosebit din creația poetului, și 
unde cifrele de trei, din alcătuirea misterelor existenţei lui au dat prilejul creării acestora. Se 
naște într-un an cu grupul de cifre trei, creează elegiile la treizecișitrei de ani, în anul 1966, o 
vârstă magnifică misterului exuberant al vârstei lui lisus. Nichita Stănescu avea blândeţea 
glasului și a firii, gândea deosebit și în contemplarea sa spunea: "Dacă te trezești, / iată până 
unde se poate ajunge...” și acea stare de pătrundere în necunoscut îl făcea să elegieze în 
criză de timp. Melancolia, caracteristică acestei specii literare pe care suprarealismul lui 
Nichita Stănescu oreașează în simplul dorit al curgerii ideii, îl va face pe poet, într-un timp al 
ajungerii lui stabilite prin destin, să concluzioneze: “lată până unde poate ajunge / privirea, 
dacă se trezește”. El era un viitor treaz, un gânditor profund al timpului care îl știa că va veni. 
Însă acest semn al lucidului elevat este dat vizionarului, literatului care știe să vadă prin 
egoul teluric, eul cosmic: "numai albastrul călătorește” pentru că, doar el, albastrul din înalt 
poate veghea pururea timpul și visul. 

După contemplare, poetul intră într-o “criză de timp”, această parte a doua a elegiei a treia 
sădește măsura versului care se dorește apropiată regulilor speciei literare, formată fiind din 
trei catrene, în care al doilea și al patrulea vers se caută în rimă, iar a patra strofă compusă în 
cinci versuri, la care în “sfera de vid” ochii meditativi și melancolici ai poetului ”se deschid”, 
prevestește revenirea la starea de contemplare. Deschiderea ochilor sugerează momentul 
iluminării: ”Fluviu de păsări murind, / pe care vor lansa bărci ascuţite / barbarii, migrând 
mereu spre ţinuturi / nordice și nelocuite.” Păsările sugerează ideile creatoare de artă 
poetică, visul albastru al literatului, frumosul ce se zbate între trecut și viitor, iar barbarii ce 
vâslesc bărcile ascuţite, gândurile negre ale lumii ce înconjoară fiindul teluric al poetului. 
Ținuturile nordice și nelocuite sunt tocmai golurile profanilor și imposibilitatea acestora de a 
înţelege opera ca ars poetica. 

Al patrulea moment din elegie, pentru că toată această structurare a poeziei nu este decât o 
magică trăire, conștientă și făuribilă în creaţie, dezvăluie taina și spune că el a rfi putut sta 
ascuns în acel mormânt, care obosit de așteptări se “sparge” și din tot lăuntrul lui misterul se 
împrăștie pe cursul unui fluviu. Însă privirea, spune poetul: ”...ne ţine / la un capăt al ei, 
fructificaţi.” Ceva ce nu se deosebște de mister se hrănește din interiorul lumii și se 
amestecă cu “îngerii copacilor și ai / celorlalte priveliști.” Doar pentru Blaga gorunul sugera 
fiinţa care se unea prin moarte cu fiindul teluric al omului, pentru că eul lui cosmic se detașa 
și urca iniţiat drumul spre Înalt însă, la Nichita Stănescu “copacii ne văd pe noi, / iar nu noi pe 
ei”, ceea ce sugerează lipsa de lumină a omului profan care trece pe drumul vieţii fără să 
observe vieţi. Privirea este cea care devorează, alternează și distruge atunci când nu este 
controlată, scurcircuitând energiile vieţii și provocând ”o gârlă de ochi verzi”, ridiculizează 
poetul existenţa ca atârnând “de capătul unei priviri / care ne suge.” 


În sfârșit, cea de a cincea parte a acestei elegii, sugestiv intitulată Contemplare, reclădește 
armonia celor două părți ale perpetuării vieţii: "Eu știam atât: că ea există, / deși văzul 
dinapoia frunzelor nici n-o vedea.” 

Din starea superioară de poet "recădeam în starea de om”, spunea, meditând profund 
asupra eului său, Nichita Stănescu, și încerca să contemple existenţa ca fapt real prin 
revenirea în trup, în durere și în mirare. Era o revenire la care mintea elevată, detașată și 
înălţată în voia ideii prin suflet, care oricând se putea ridica din trup, se reîntoarcea pierdută 
de sine, după ce contempla neștiutul, simțind durerea fiindului teluric: "că mă loveam / de 
propriul meu trup, cu durere, / mirându-mă foarte că-l am.” Penultimul catren al 
contemplării celei de a treia elegii sugerează clipa revenirii în trup a substanţei vii, poate o 
reîntrupare eminesciană a ideii ce călătorește și revine din îndepărtatul timp într-un trup 
nou, însă cu totul schimbat și retrăit timpului în care a coborât în viaţa telurică: "Dar nu-mi 
puteam aminti nimic. / Doar atât — că am atins / pe Altceva, pe Altcineva, pe Altunde”, spune 
poetul-om a cărui nemurire este surprinsă de farisei: “care știindu-mă, m-au respins.” 

În cea de a patra elegie, după cum sugestiv ne transpune poetul într-o lume conturată de 
arhaic și echilibrată mottoului: Lupta dintre visceral și real pătrundem cu ochii deschiși în 
timpul Evului Mediu și-l simțim, ca și Nichita Stănescu, “retras în chiliile / roșii și albe ale 
sângelui meu.” Globulele vieţii, din substanţa egoului teluric, se retrag ”În catedrala cu pereţi 
pulsând”. Naturalismul superrealist, în viziunea poetului, anticipează mărturia cosmicului ca 
suflu divin al vieţii omului, golind goliciunea fiindului și umplând-o cu timp. Pentru Nichita 
Stănescu timpul există prin trăirea omului, așa cum este și Evul Mediu, desfășurat pe sute de 
ani omenești ca mărturisitor al măsurării vieţii telurice. El motivează trăirea în teluric ca o 
respingere din afară nu că nu ar fi putut coexista timpului, ci faptului că poetul-om are în 
timpul teluric un trup. Un trup ale cărui dureri sunt frământările, căutătile și suprasolicitarea 
gândirii: "propriul meu trup mă urăște, / ca să poată exista mai departe / mă urăște.” Efectul 
urii este tocmai neputinţa trupului timpului teluric de a face față timpului detașării și 
ridicării: "Dar peste tot în mine sunt ruguri / în așteptare, / și ample, întunecoase procesiuni 
/ cu o aură de durere.” Rugul este focul mistuirii, durerea care frământă poetul cu toată 
neînțelegerea sensurilor vieţii, dar și teama profanului care dorește să-l facă să nu audă 
geamătul neîntrerupt al durerii. Sensul repetării pronumelui personal ”tu”, din cel de al 
patrulea catren al părţii a doua a celei de-a patra elegii, evidenţiază faptul că poetul nu este 
singur și nici nu se dorește ca arta lui să rămână o umbră a vreunei firi, ci o dorinţă a creaţiei 
divine de a învinge neputinţa prin creație. Poetul iubea totul și se dedica în totalitatea 
existentă a fiindului său formei de viață. Pentru el, omul era viziunea, splendoarea creaţiei 
divine pe care o dorea pură ca propria-i dorință de a fi și trăia cu speranţa timpului curățirii: 
“aprinderea rugurilor, așteptata, / prevestita, salvatoarea / aprinderea-a rugurilor.” Rugul 
era inspirația curată și demnă a voinţei imaginată ca trup al ideii ce-o așeza prin cuvinte în 
poezie. Mereu m-am simţit în vârtejul gândirii lui Nichita Stănescu și, în mișcarea continuă a 
tumultuoasei sale vieţi telurice, pentru că el, și atunci când era printre noi trăia în lumea din 
care se desprinsese să ne simtă încercările, tăcut, cu părul răvășit de gânduri, privea și 
vorbea cu sine trăind tentaţia realului. Nu aparținuse cu nimic epocii roșii în care venise ca 


om, pentru că el era poet și mai presus de toate, după cum singur ne spune în cea dea 
cincea elegie: "N-am fost supărat niciodată pe mere / că sunt mere, pe frunze că sunt frunze 
/ pe umbră că e umbră, pe păsări că sunt păsări” (A cincea elegie, 2009:113) și era conștient 
că într-un timp va fi pedepsit pentru păcatul omului, iar toate acele elemente enumerate 
mai sus se vor supăra pe el și sentinţa va fi: ”...condamnat pentru neștiinţă, / pentru 
plictiseală, pentru neliniște, / pentru nemișcare.” Toate aceste sentinţe sunt mărturie a 
faptului că omul este sfidător cu propriile elemente ale naturii care îi întrețin viaţa, dar îl și 
inspiră. El își sfidează propria umbră, partea nocturnă a sistemului lui existenţial, mărturia 
fiinţării telurice și a continuării ca fapt de viaţă pe pământ. Nichita Stănescu nu s-a dorit un 
simplu trecător, el a simţit respiraţia, inspirația din nevăzut a celuilalt, trecător ca și el însă 
mult mai elevat și atras de momentele trăirii: "Stau în picioare cu capul descoperit, / încerc 
să descifrez ceea ce mi se cuvine / pentru ignoranţă...”, își spune la un moment dat și caută 
neimportantul lumesc și, oare ce ar putea ignora mai mult poetul-om decât vorbele goale ale 
profanului, singurele elemente telurice ce pot fi ignorate însă, poate el să trăiască ignorând 
„.. NU, și aceasta îi va ucide binele existenţial și îi va stinge treptat flacăra iluminării drumului 
pe pământ. Așteptarea va fi starea de fapt a lacrimilor care i se vor scurge, spun eu, la un 
moment dat, pentru că rănile vorbelor profanului se vor adânci în cămările inimii în care vor 
întâlni existentul divin, sufletul. 

Suprarealismul lui Nichita Stănescu a făcut pe mulţi dintre contemporanii lui, avizi de laude 
nemeritate și închinători marginali ai unui sistem grosier, să-i critice, ca niște mojici, nu 
creaţia, ci persoana, legându-se când de fizicul, când de supuraţiile acneice nesemnificative. 
Neînţeles, poetul declară, în cea de ”A șasea elegie”, că trăiește momente dificile în viaţa lui, 
la vârsta la care lisus își pregătea tăcut și plin de dureri drumul spre înălţare, și spune: “Stau 
între doi idoli și nu pot s-aleg / pe niciunul, stau / între doi idoli și plouă mărunt, / și nu pot să 
aleg pe niciunul / și-n așteptare-nlemnesc, / idolii-n ploaia măruntă.” Cât adevăr, dacă ar fi 
să interpretăm că acei doi idoli ar putea fi cele două stări ale riturilor de trecere ale omului, 
viaţă și moarte, despre care Arnold van Gennep vorbește în lucrarea sa, ca de fapte normale 
de viață ale omului. Contopit parcă cu spiritul bacovian, Nichita Stănescu simte spiritul ploii: 
"Stau cu o lopată în mână, între două gropi, / și nu pot, în ploaia măruntă, / să aleg prima pe 
care voi astupa-o / cu pământul mușcat de ploaia măruntă.” Gropile stănesciene sunt spaţiile 
libere pe care creierul, într-o veghere a lui, le încarcă cu imagini reale într-o luptă cu tot ceea 
ce imaginarul creează și, în sfârșit, dă ca trăire în viaţa cu lumea și cu tot ritualul perceput: 
"Trăiesc în numele frunzelor, am nervuri, / schimb verdele pe galben și / mă las pierit de 
toamnă.” 


4. "Opţiunea la real” și magia hiperboreeană 


Trăirea în numele frunzelor este continuarea vieţii telurice a omului metamorfozat, după 
moarte, în tot ceea ce natura totemică a imaginaţiei noastre o activează, ca pe un monitor 
pe ecranul căruia vedem scene ale realului care de fapt a fost odată și a rămas imprimat ca 
fiind continuu. După frunze, ale căror nervuri sunt tainicele tuburi prin care seva conduce 
spre infinit viaţa și unde poetul, conștient de trecerea timpului, alternează în culori, din 


verdele stabil al existentului puternic, în galbenul firav care, în toamna ploioasă și rece, se 
amestecă cu lutul care se mulează în trup după umbra nopţii. El va continua, ca un timp al 
iniţierii, să trăiască și ca piatră: "bătut în drumuri”, și ca măr: ”...și am / șase sâmburi scuipaţi 
printre dinţii tinerei fete...”, dar și-ar dori să trăiască și "în numele cărămizilor...”. Miraţi am 
putea fi la dorinţele poetului de a-și trăi timpul teluric în modul acestor stări materiale care, 
în definitiv, au planul trăibil legat de cel al omului. El trăiește prin fiecare și dorește: „Totul 
pentru a îmbrăţișa, / amănunţit, totul, / pentru a pipăi nenăscutele priveliști / și a le zgâria / 
până la sânge / cu o prezenţă.” Vizionar și petrecut în experiențe, neîncercate de omul 
profan, poetul tinde spre ”nenăscutele priveliști”, singurele care îl vor face să renască în 
lumea Hiperboreei: ”Ea mi-a spus atunci, văzând lucrurile fixe / ale alcătuirii mele” 
(2009:117), și urmează propunerea nevăzutei făpturi magice care îl dorește în două stări: cea 
de mamă și de iubită, însă iubirea maternă este numai dorinţa de a-l naște, de a-l readuce în 
lumea din care poetul a fost împins în lumea telurică ”cu sunete lungi atârnate de stelele 
nopţii.” Versul cu care încheie prima strofă a celei de a opta elegii recreează imaginea 
nașterii lui lisus, ca fapt împlinit al mântuirii și a curăţirii prin apa Iordanului: "îmi voi 
dezbrăca trupul / și voi plonja în ape, cu sufletul...”. Pentru poet, apa rămâne darul divin al 
curâţirii, al conștientizării și definirii acesteia la măsura denumită ocean: ”voi plonja într-o 
astfel de apă mărită, / izbindu-mă de brownienele priveliști, / într-o mișcare de spor, 
disperată, / voi face zigzaguri...”. Zigzagul, în viaţa ființei acvatice, este parcurgerea calculată 
a pătrunderii prin curenţii apei, în viaţa ființei telurice, reprezintă deplasarea în derută, 
căutarea ieșirii de sub urmărirea agresorului. Apa reprezintă nașterea și renașterea eului din 
egoul teluric, unde: "Îngeri presaţi ca florile / se scuturau sfărâmaţi, pe platforme”, îngerii 
sunt imaginea cerului, pătrunzători în toate sistemele pentru că, "în lumea imaginală, 
gândirea și existenţa coincid”, “iar îngerul e ghidul optim în voiajul sufletului către lumea sa, 


|” 


către universul imaginal.” După ce a trecut prin toate aceste stări, demersuri de înaintare în 
cosmic va atinge Hiperboreea: ”... zonă mortală / a mai-marilor minţii, loc al nașterilor de 
copii de piatră, / din care sculptați sunt doar sfinţii.” Cuvântul mortală are în substratul 
exprimării două sensuri bine definite: primul, ca superlativ absolut a tot ceea ce reprezintă 
pentru omul elevat această parte terestră necunoscută, numită ţara Hiperboreeană, în care 
doar mai marii minţii ajung să existe ca emanatori de înţelepciune spre lumile cosmice. În 
cartea sa, elevatul filosof, Andrei Pleșu, marchează sensul adevărat al cosmicului, scriind: 
”Cosmicizarea interiorității relativează, în chip semnificativ, nu numai distincția comună 
dintre văzut și nevăzut, ci și pe aceea, definitorie pentru tradiția europeană, dintre gândire și 
existență” (Despre îngeri, 2003:79). Cel de-al doilea sens al termenului ar putea fi însăși 
definirea sfârșitului începutului prin naștere. Supervizarea luminaţilor are loc în acest spaţiu 
terestru cosmicizat, detașat complet de magneţii telurici și de energiile trăirilor lumești: 
”Hiperboreea, alb — negru, / aur — argint, / revelaţie, nerevelaţie, tristețe / alergând și 
orbecăind.” Toate aceste adjectivări și substantivizări ale existenţialei hiperboreene sunt 
caracteristici ale lumii elevate, renăscute și înțelepţite prin renașterea mai marilor minţii 
care gândesc lucrul ce există: ”... un act în care a gândi e simultan cu a înfiinţa, în care simplul 


fapt de a gândi instituie ființa” (Despre îngeri, 2003:79). 


În partea a treia a celei de-a opta elegii cosmicul deschide speranţa. Aripile angelice înalță 
spiritul spre înalt: ”... păsările stând înfipte-n ciocuri, / cu pocnet greu de aripi, o rotesc.” Dar 
și zborul este un ideal împlinit. Păsările îl stăpânesc din aripi, oamenii din gânduri care se 
înalţă precum aceste creaţii fiinde telurice și aeriene în care: "vulturi imenși, cu capul 
îngropat în pietre, / bătând asurzitor din aripi” balansează în imagini care se transformă în 
păsări unde cele patru anotimpuri petrecute se-ntorc în rotația sferei. 

În încheierea elegiei, poetul caută o explicaţie a zborului: "Desigur, idealul de zbor s-a 
îndeplinit aici, / și-o aură verzuie prevestește / un mult mai aprig ideal”, pe care îl definește 
ca fiind aura ce se descoperă verzuie în prevestirea existentului teluric, un destin cu “un 
aprig ideal.” 

Cele opt elegii stănesciene, dedicate omului trecător în timp, caută să fie o cutezanţă a 
literatului de a explora necunoscutul omului cu dorința de a avea un ideal, acela de a crea 
imagini imaginate într-o lume reală, și să gândească viața ca o impresie a unei evoluţii 
tainice, faţă de care lumea există, natura și tot universul. 


5. Conștient de procesul renașterii, poetul creează... 


Poetul se regăsește abia în cea de-a noua elegie: “Într-un ou negru”, după cum singur 
declară, în propria revenire în fiindul teluric, după lunga trecere în timp. Am putea compara 
tot acest drum cu lungul șir al peripeţiilor iniţiatice, însă un altfel de parcurgere a treptelor 
elevării, a scurgerii substanţei creatoare care, într-un final se va vărsa în zona hiperboreeană, 
zona sacră a grupării mai marilor înţelepţi ai lumilor nu numai a uneia dintre lumi. Acolo, în 
Hiperboreea, se strâng sufletele călătoare, fără forme, doar idei în imagini, după ce parcurg 
ritualul spălării în oceanul care va crește și se vor înălța apoi spre cerul albastru, despre care 
poetul spune: "Desigur, idealul de zbor s-a îndeplinit aici.” Obosit de drum, poetul își caută 
locul prielnic odihnei pentru a se lăsa ”... încălzit / de așteptarea zborului” unde "bunul simţ 
se află în contradicţie cu starea cosmică. Bunul simţ nu este interesat de adevăr, ci de 
așezarea în adevăr” (Fiziologia poeziei, 1990:43) pentru că adevărată era însăși existența 
sinelui lângă sine, așa cum decurge și adevărul Mântuitorului în lume ca venit al cerului. 
Revenit în starea embrionară el încă mai simte “senzaţia de ochi” care "își caută o orbită”. 
Este un semn al dorinţei de contemplare, de încercare de a scăpa de întunericul nenașterii 
însă ideea este cea care matern îl veghează și îi acordă căldura necesară dezvoltării sale într- 
o lume necunoscută, de unde versurile sale din cuvinte nerostite să se înalțe în rostirea 
întâiei încercări "de umblet”, spune la un moment dat, forțându-se să spargă coaja pielii care 
îi îngrădea mișcarea în fiindul însufleţit. Este suav, pentru că din oul hărăzit ca loc al așezării 
pentru naștere, se naște însă într-un ou mai mare “clocit de-o idee mai mare, / gălbenuș 
jumătate, pasăre jumătate, / într-un joc cu pași pe furate.” Joc existenţial de mărturisire în 
care jumătate nefiind, jumătate fiind, el observă din greșeala ouălor concentrice că puiul "de 
pasăre respins în zbor” caută în zadar oul și ”Sinele încearcă din sine să iasă, / ochiul din 
ochi” pentru că ochiul este lumina ce îi arată celui menit să vină la viaţă că "Dintr-un ou într- 
unul mai mare / la nesfârșit te naști, nezburată / aripă.” Din ultimele patru versuri ale elegiei 
tragem concluzia că totul este un vis din care: "Numai din somn / se poate trezi fiecare” însă 


adevărul că ”din coaja vieţii niciunul, / niciodată” nu va putea să se înlăture, va consfinţi 
adevărul neputinței schimbării noastre în viața care ne este dăruită prin naștere. 

Conţinută în cea de a noua elegie, poezia "Omul-fantă”, închinată filosofului german Hegel, 
dăruiește cititorului o scurtă prezentare, de fapt o informare antropologică privitoare la 
omul-fantă ca simbol al mișcărilor pe care spiritul le realizează între planuri, acele lumi 
paralele de care poetul era conștient că există pe o axă convenţională de care marele divin 
avea cunoștință. Al doilea vers ne înștiinţează că această făptură, ca sine om, vine de undeva 
din afară: "din afara frunzelor, / din afara luminii protectoare / și chiar / din afara lui însuși.” 
Primul vers al celei de a doua strofe ne informează că el "ia ființă venind.” Ce stare 
extraterestră domină această făptură care dorește să se numească om, însă să nu fie ca un 
om și care se naște cu totul altfel de cum se naște omul lumii noastre. Nichita Stănescu 
traversează origini pe care le citează ca mărginimi de unde, citează lumi despre care numai el 
are cunoștință, ca oricare mare poet, gândind prin imagini reale trăite de conștiința lui. Este 
o cale imaginativă pe care mintea lui o parcurge cu o viteză încă nedescoperită de oamenii 
de știință în domeniu, însă care au habar de faptul existenţei ei. Poetul nu anticipează, în 
această minune a creaţiei sale acţiunea, el readuce în fața aceluia care știe să-i citească 
rândurile fapte care s-au întâmplat și, se pare, ființa lui motivată de existenţă ar fi participat, 
pentru că datele cunoașterii sunt foarte exacte, dovadă că spune: "el adulmecă existenţa / și 
ia naștere lăsându-se /devorat de ea.” Dezvăluie și găsește răspuns la ceea ce și cum s-au 
făcut piramidele, purtate în vid, unde toate corpurile au aceeași greutate, și așezate în 
deșerturi, nu la singular, ci ca semne distinctive de recunoaștere a înapoierii timpului. Omul 
— fantă este eul ce poate atinge sfera (Pământul) sau cercul vieţii și vede ca aerul și ca 
simunurul și se hrănește cu frunze, însă din frunză extrage seva cu gândul ”...și ia cunoștință 
/ de existență”, de viaţa omului creat cu tumult și cu nevoi. 

Poezia se desfășoară ca un curs cu teme despre tot ceea ce a fost, este și va putea să fie pe 
Pământ și nimic nu este aievea, ci totul trăit, frământat de gânduri, născut și renăscut, 
pentru că însuși poetul respiră moarte și viață deodată. Există o strofă în interiorul poeziei 
care vizualizează haosul, o imagine a imginaţiei poetului despre Univers: "Pământul lui a fi 
(forţa divină, energia creatoare de lumi și spaţii vitale) / își trage aerul din pământul / lui a nu 
fi, (lumi care își folosesc distructiv energiile creatoare, nevoindu-și existenţa, sentimentele, 
gândurile, spărgându-și ideile de zidurile neputinței). Nu se știe cine îl respiră pe cine.” 
Nichita Stănescu a creat inspirându-se din trăirile angelice, a respirat odată cu respiraţia 
naturii pe care o simţea parte a existenţei lui, nelipsită în toată acţiunea lui telurică, viaţă și 
creație au fost motivele trăirilor lui. Abunda în imaginaţie din divin și divinul i se deschidea în 
trăirile cosmice așa cum sunt tentat să cred că Omul — fantă este însăși expresia existenţială 
a eului său cosmic, cel ce observă și vede nevăzutul: ”Nu se știe dacă între ochiul lui / și 
ochiul lucrurilor / există vreun spaţiu pentru vedere.” În lucruri vede totul și totul se 
oglindește în el, un androgin perfect, iubitor și doritor de iubire: ”el vine de dincolo / și încă 
de mai departe de dincolo.” O locuţiune adverbială care exprimă spaţiul, însă nu dă date 
precise despre ce loc este vorba. Se poate deduce că acest “de dincolo” provine dintr-o 
exprimare a reprezentărilor fantastice, necunoscute de omul profan, un teritoriu misterios al 


unei ființe misterioase care dorește să se apropie de omul rătăcit și să-i fie aproape sau, 
poate dorește să îl încunoștinţeze că nimic nu se poate face fără el în acest spaţiu al vieţii 
dăruite spre a fi trăită într-un fel anume: “Totul e lipit de tot: / pântecul de pântec, / 
respirația de respiraţie, / retina de retină.” Reținem din această ultimă strofă a poeziei că 
acea osmoză este firească între egoul teluric și eul cosmic, este esnţa vieţii omului elevat, 
strânsa legătură a sufletului cu inima. 

În cea de a zecea elegie, în care termenul exprimativ al existenţei “sunt” este așezat în 
dreapta, așezarea angelică a darurilor, sub titlu, redă speranţa pentru că în chiar primele 
două versuri ale elegiei, poetul declară: “Sunt bolnav. Mă doare o rană / călcată-n copite de 
cai fugind.” Acest prezent al verbului a durea sugerează atât durerea fizică, cât și durerea 
sufletească, caracteristice și des întâlnite în creaţia literară stănesciană. Aceste dureri sunt 
pricinuite de neștiutorii profani ai laudei nimicniciei, sunt durerile nepriceperii omului teluric 
de a pătrunde în lumea “de dincolo”, acea lume pe care poetul-om o vede și îi simte pulsul. 
Ziua, poetul nu poate simţi nimic pentru că totul este acoperit, anihilat de “invizibilul organ”, 
element lipsit de nume, dar pe care îl simte ca fiind ceva “dintre deget și limbă”. Amândouă 
aceste organe, fiind în timpul istoric al evoluţiei omului, mijloace de simţire a vieţii, de 
însemnare a semnului sacru și de hrănire a minţii literatului cu slova cărţii ale căror pagini 
fluturau umezite de saliva rece a buzelor. 

Această a zecea elegie am putea-o numi poezia maturității cosmice a eului, după ce, în cele 
nouă parcursese un drum de iniţiere, de cunoaștere prin desprinderea din cosmic. Se lovise 
de mintea profană și îi simţise împingerile lipsite de sens, materiale și dureroase. A venit 
apoi timpul când divinului i-au trebuit sfaturi, de la cel ce îi dăduse misiunea coborârii și 
așezării minţii sale elevate în fiindul teluric, și apoi expresii pe care să le simtă în interiorul lui 
ca așezăminte: “lată-mă, îmbolnăvit de-o rană / închipuită între Steaua Polară / și steaua 
Canopus și steaua Arcturus / și Casiopeea din cerul de seară.” Toate denumirile de stele, pe 
care poetul le înșiruie în această scurtă prezentare a spaţiului nu sunt altceva decât 
miraculoasele cunoașterii ale Universului, singur dezvăluindu-și originea, care era alta față 
de a celora unde avea să vină și să locuiască până la ceasul reîntoarcerii, adică al morţii 
telurice. În lungul său drum celest, sufletul său va strânge experienţe, clipe calculate în 
veacuri și în care vede timpul omului, de aceea spune la un moment dat: “ah, e nebun căci el 
suferă / de-ntreg universul.” 

Cunoscând faptul că tot ceea ce se găsea acum pe Pământ, spre care venirea lui era 
iminentă, se poate afla la un moment în distrugere, are regrete față de fauna pământului și 
simte ploaia, fulgerul, norul, iarna ca pe propriile organe. Înţelege că e departe de a se regăsi 
nu în spaţiul teluric, ci în viaţa lumii stăpână pe tot, și în mmonetele de profundă melancolie 
prin luciditatea omului elevat, superior unei existenșe banale, ca cea a profanului, spune: 
"Sunt bolnav. Mă doare o rană / pe care mi-o port pe tavă / Ca pe sfârșitul Sfântului loan / 
într-un dans de aprigă slavă.” Semnificativ este faptul că poetul este un trăitor străvechi, un 
cunoscător al istoriei creștinismului pe care o aduce în versurile sale cu multă pricepere. 
Dansul acela, despre care poetul amintește în slova sa a fost hotărâtor pentru viaţa Sfântului 
loan. El este conștient că și sfârșitul său s-ar putea decide tot într-un joc al mișcărilor lumești 


și nu întâmplător, spre finalul elegiei spune: ”Sunt bolnav nu de cântece, / ci de ferestre 
sparte, / de numărul unu sunt bolnav.” 

Cea de ”A unsprezecea elegie”, structurată în opt părți, este elegia sfârșitului, a dăruirii 
pământului, a întrupării, ca o începere a muncilor de primăvară: "Inimă mai mare decât 
trupul, / sărind din toate părţile deodată / și prăbușindu-se din toate părţile-napoi, / asupra 
lui, / ca o distrugătoare ploaie de lavă.” Poetul-om ia cunoștință de toate durerile, intră într- 
o primăvară a existenţei telurice și încearcă să se menţină pe linia vieţii lumești: “se naște 
numai cel care își este / sieși martor.” Odată desprins din matricea unică, din universul în 
care umbrele nu își au locul, întruparea mărește atracţia și lipirea întru totul cu lutul din care 
trupul omenesc a fost să fie modelat ca materie, prinde conturul omului, a creaţiei 
desăvârșite a celui ce a dorit ca teluricul să nu fie cu nimic deosebit cosmic. Să trăiască în 
dorinţă și în visarea redevenirii lui: ”Voi alerga până când înaintarea, goana, / ea însăși mă va 
întrece / și se va îndepărta de mine / aidoma cojii fructului de sămânţă...”. Poetul 
conștientizează că el, ca poet-om are o misiune, aceea de gândire și comportare ca om însă 
uite să iubească: ”... dăruind / pretutindeni semne-ale aducerii aminte: / cerului — stele, / 
pământului — aer, / umbrelor — ramuri cu frunze pe ele.” 

El cade într-o meditaţie în care a neînţelegerii formei trupului, însă înţelege sensul întrupării 
când conștientizează că însăși lumina este un dar al trupului, iar soarele oglinda vederii 
venirii lui, sprijinit de pământul din care îi va crește propria sămânță: ”... când iarna / își 
lichefiază oasele ei albe și lungi / și primăvara se ridică.” 

Cele unsprezece elegii, introduse în volumul Necuvintele, cu substraturi elevate și trimiteri 
subtile, întrunesc condiţiile unei relatări ale evoluţiei omului elevat, de la anul | al nașterii lui 
lisus, cu subtile căderi în timpul faraonic, în fapt al unei civilizații necunoscute, decât bănuite 
și consemnate în documentele vremii. Poetul este contemporanul evenimentelor trecute, 
dar și vizionar al timpului care va veni. 

În elegiile sale omul nu apare ca element definit, existenţial, ci doar ca o formă de existenţă 
terestră care e presupusă, prin sămânţa omenească, să fie sădită în trupul pământului care îl 
va rodi: "Dar mai înainte de toate, / noi suntem seminţele și ne pregătim / din noi înșine să 
ne azvârlim în altceva”, care este viața diferită pe care o are fiecare dintre noi, modul în care 
dorim să existăm pe toată întinderea pământului, speranţa: ”cu mult mai înalt, în altceva / 
care poartă numele primăverii...”, pentru că fiecare dintre noi are un început, un necunoscut 
care ne duce spre viaţă, un trăitor care nu va ști decât doar că s-a născut dintr-o sămânță 
pentru a se sprijini de pământ. 

În încheierea eseului aș încerca un demers al definirii celor două concepte, poetul-om și 
omul-poet și aș începe de la a compara astfel existenţa celor forme fiinduale, spunând că 
sunt două structuri cu totul diferite, chiar dacă au în comun esenţa luminii eterne. Poetul- 
om, un concept nedefinit încă de lumea criticilor de literatură versificată, trăiește retras în 
reîntrupare, străin și, de aceea, neînțeles. El este încă din pântece plămădit ca făuritor de 
ideal, de erudiție profundă, dar şi de vaiete şi neîmpliniri sentimentale. Este unic prin gândire 
și prin modul cum încearcă detaşarea de profan. Omul-poet însă se naşte ca oricare altul din 
sămânţa umană, adună sentimente netrăite și le aşterne în unde, le vântură apoi, dar 


mişcările lor rămân nesesizate de cei din lumea luminată. Cutreieră şi cere, i se dă şi trăiește 
pe măsura dorinţei de îndestulare. Poezia lui nu spune nimic decât sughiţă sau rumegă ca 
unele necuvântătoare. Poetul-om însă lasă pe pământ umbra cărţilor sale și dorul de a fi citit. 

